מרג'ון בושאמפ

מרג'ון בושאמפ (באנגלית: MarJon Beauchamp;<ref></ref> נולד ב-12 באוקטובר 2000) הוא כדורסלן אמריקאי המשחק בעמדות הסמול פורוורד והקלע במילווקי באקס מליגת ה-NBA.

== קריירה בתיכון ==
כשעלה לבית הספר התיכון עבר בושאמפ מעיר הולדתו יאקימה, וושינגטון, לסיאטל כדי לשחק בתיכון ניית'ן הייל תחת המאמן ברנדון רוי.<ref name="evans"></ref><ref name="saez"></ref> בתור פרשמן הוא בעיקר ישב על הספסל כשמייקל פורטר הבן היה השחקן הבולט בקבוצה.<ref name="evans3"></ref> תיכון ניית'ן הייל סיים במאזן 29–0, זכה באליפות המדינה בדרג 3A ודורג במקום הראשון בכל ארצות הברית על ידי MaxPreps.<ref name="evans2"></ref><ref name="hickman"></ref> כסופומור הוא עבר לבית הספר התיכון גארפילד בסיאטל,<ref name="prezkop"></ref> יחד עם מאמן ניית'ן הייל לשעבר ברנדון רוי.<ref name="evans4"></ref> הוא זכה באליפות המדינה השנייה ברציפות בדרג 4A ועזר לגארפילד להגיע לרבע הגמר אליפות התיכונים של ארצות הברית.<ref></ref><ref name="lommers"></ref>

לקראת עונת הג'וניור שלו, בושאמפ עבר לבית הספר התיכון ריינאייר ביץ' בסיאטל. לאחר שהוביל את ריינאייר ביץ' לאליפות הליגה והמחוז, הוא נבחר ל-MVP בליגת המטרו של סיאטל בדרג 3A.<ref name="sb"></ref> בושאמפ הוביל את קבוצתו להופעה בחצי גמר המדינתי בדרג 3A ולמקום החמישי בסך הכל. הוא העמיד ממוצעים של 26 נקודות, 11 ריבאונדים וחמישה אסיסטים למשחק ונבחר לחמישייה השנייה במדינה על ידי USA Today, לחמישיית העונה של דרג 3A של Associated Press ולחמישיית המדינה השנייה של הסיאטל טיימס.<ref></ref><ref name="manley"></ref><ref></ref> בושאמפ עבר לבית הספר כריסטיאן דרים סיטי בגלנדייל, אריזונה, לעונת הסיניור שלו.<ref name="obert"></ref> לאחר שסיים את קריירת הכדורסל שלו בתיכון הוא חזר לעיר הולדתו יאקימה כדי לסיים את לימודיו בתיכון אייזנהאואר.

לאחר העונה הראשונה שלו, בושאמפ החזיק בהצעות מארבע מכללות מחטיבה I של ה-NCAA, כולל מאוניברסיטת וושינגטון. ב-1 באוגוסט 2019 הוא הודיע כי יוותר על כדורסל מכללות.<ref name="roscher"></ref>

== קריירת מכללות ==
לאחר התיכון, בושאמפ התאמן ב-Chameleon BX, תוכנית אימונים שבסיסה בסן פרנסיסקו, קליפורניה, כדי להתכונן לדראפט ה-NBA ב-2021. לאחר יותר משישה חודשים עם התוכנית, הוא חזר לוושינגטון עקב מגפת הקורונה והחל לשקול מחדש את אפשרויות המכללות שלו.<ref></ref> במרץ 2021, בושאמפ הצטרף לקבוצת הכדורסל במכללת יאקימה ואלי בעיר הולדתו. בהופעת הבכורה שלו במכללות ב-20 באפריל 2021, בושאמפ רשם תשע נקודות ותשעה ריבאונדים בהפסד 99–90 לטרז'ר ואלי.<ref></ref> ב-1 ביוני הוא רשם שיא קריירה של 50 נקודות ו-11 ריבאונדים בהפסד 107–106 בהארכה לטרז'ר ואלי.<ref></ref> בתור פרשמן, בושאמפ רשם ממוצעים של 30.7 נקודות, 10.5 ריבאונדים ו-4.8 אסיסטים למשחק ב-12 משחקים, והוביל את אזור הנורת'ווסט אתלטיק בנקודות.<ref></ref><ref></ref> הוא משך תשומת לב מוושינגטון, וושינגטון סטייט, אורגון, טקסס טק, ארקנסו ולואיזיאנה סטייט, אך בחר לוותר על לימודיו באוניברסיטה מחטיבה I.<ref name="givony"></ref>

== קריירה מקצועית ==
=== ג'י ליג איגנייט (2021–2022) ===
ב-23 בספטמבר 2021 חתם בושאמפ בג'י ליג איגנייט מליגת הפיתוח של ה-NBA.<ref></ref> הוא העמיד ממוצעים של 15.1 נקודות, 7.3 ריבאונדים ו-2.3 אסיסטים למשחק.<ref></ref>

=== מילווקי באקס (2022–הווה) ===
ב-23 ביוני 2022 נבחר בושאמפ על ידי המילווקי באקס במקום ה-24 בדראפט ה-NBA {{כ}}2022. בושאמפ הצטרף לסגל ליגת הקיץ של הבאקס לשנת 2022.<ref></ref> בהופעת הבכורה שלו בליגת הקיץ, בושאמפ קלע 16 נקודות בניצחון 94–90 על ברוקלין נטס.<ref></ref> ב-7 ביולי 2022, בושאמפ חתם על חוזה רוקי עם הבאקס.<ref></ref> ב-1 באוקטובר 2022, בהופעת הבכורה שלו במשחקי ההכנה של ה-NBA, הוא רשם 4 נקודות, 6 ריבאונדים, אסיסט ו-2 חטיפות בהפסד 102–107 לממפיס גריזליס.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| מילווקי	|| 52 || 11 || 13.5 || 0.395 || 0.331 || 0.730 || 2.2 || 0.7 || 0.4 || 0.1 || 5.1
|- style="background-color:#80BFFF; font-weight:bold;"		
| קריירה || 		|| 52 || 11 || 13.5 || 0.395 || 0.331 || 0.730 || 2.2 || 0.7 || 0.4 || 0.1 || 5.1
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| מילווקי	|| 2 || 0 || 2.5 || 0.667 || 1.000 || 0.000 || 0.5 || 0.0 || 0.0 || 0.0 || 2.5
|- style="background-color:#80BFFF; font-weight:bold;"		
| קריירה || 		|| 2 || 0 || 2.5 || 0.667 || 1.000 || 0.000 || 0.5 || 0.0 || 0.0 || 0.0 || 2.5
|}

== חיים אישיים ==
בושאמפ הוא נוצרי.<ref></ref> אביו של בושאמפ, ג'ון, שיחק כדורסל בקולג' במזרח וושינגטון ובמכללת הייליין. בושאמפ הוא ממוצא ילידי.<ref name="ita"></ref> הוא נכדו של הנרי בושאמפ, ראש העיר האפרו-אמריקאי הראשון של יאקימה.<ref></ref>

== קישורים חיצוניים ==

== הערות שוליים ==

קטגוריה:כדורסלני ג'י ליג איגנייט
קטגוריה:בחירות דראפט של מילווקי באקס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מדינת וושינגטון: כדורסלנים
קטגוריה:סיאטל: ספורט
קטגוריה:כדורסלני מילווקי באקס
קטגוריה:אמריקאים שנולדו ב-2000